Document ID: 31990R2698

Padomes Regula (EEK) Nr. 2698/90
(1990. gada 17. septembris),
ar ko groza Regulu (EEK) Nr. 3906/89, lai sniegtu ekonomisko palīdzību arī citām Centrāleiropas un Austrumeiropas valstīm
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 235. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Kopiena un tās dalībvalstis ir nolēmušas rīkoties saskaņoti kopā ar dažām trešām valstīm, veicot pasākumus, kuru mērķis ir atbalstīt ekonomiskās un sociālās reformas Ungārijā un Polijā; tā kā Regula (EEK) Nr. 3906/89 [3] paredz nosacījumus ekonomiskās palīdzības sniegšanai šīm valstīm;
tā kā G24 valstu grupa un Kopiena 1990. gada 4. jūlijā ministru sanāksmē nolēma, ka situācija dažās citās Centrāleiropas un Austrumeiropas valstīs rada pamatu, lai sniegtu šīm valstīm ekonomiskās pārstrukturēšanas atbalstu;
tā kā pienācīgam Kopienas finansējumam ik gadu jāparedz līdzekļi Eiropas Kopienu vispārējā budžetā,
IR PIEŅĒMUSI ŠO REGULU.
1. pants
Regulā (EEK) Nr. 3906/89 izdara šādus grozījumus:
1. Virsrakstu aizstāj ar šo:
"Padomes Regula (EEK) Nr. 3906/89 (1989. gada 18. decembris) par ekonomisko palīdzību dažām Centrāleiropas un Austrumeiropas valstīm"
.
2. Regulas 1. pantu aizstāj ar šādu pantu:
"1. pants
Kopiena sniedz ekonomisko palīdzību Centrāleiropas un Austrumeiropas valstīm, kas uzskaitītas pielikumā, saskaņā ar šajā regulā paredzētajiem kritērijiem."
3. Regulas 2. pantu svītro.
4. Regulas 3. panta 1. punktā:
- "Polijā un Ungārijā" un "Ungārijā un Polijā" aizstāj attiecīgi ar "Regulas 1. pantā minētajās valstīs" un "Regulas 1. pantā minēto valstu",
- pievieno šādu daļu:
"Palīdzību var izmantot arī, lai sniegtu humāno palīdzību".
5. Regulas 7. panta 1. punktā un 9. panta 1. punktā "Polijas un Ungārijas" un "Polijā un Ungārijā" aizstāj attiecīgi ar "Regulas 1. pantā minēto valstu" un "Regulas 1. pantā minētajās valstīs".
6. Pievieno šādu pielikumu:
"PIELIKUMS
BULGĀRIJA
ČEHOSLOVĀKIJA
VĀCIJAS DEMOKRĀTISKĀ REPUBLIKA
UNGĀRIJA
POLIJA
RUMĀNIJA
DIENVIDSLĀVIJA.
"2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 17. septembrī

Labels: 18
5